**ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

20. schôdza

Číslo: SEPR-1030/2010

120

**U z n e s e n i e**

**Ústavnoprávneho výboru Národnej rady Slovenskej republiky**

**z 25. januára 2011**

k zákonu z 8. decembra 2010, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, **vrátený prezidentom Slovenskej republiky** na opätovné prerokovanie Národnou radou Slovenskej republiky (tlač 202)

**Ústavnoprávny výbor Národnej rady Slovenskej republiky**

1. **p r e r o k o v a l**

1. návrh prezidenta republiky uvedený v III. časti rozhodnutia z 23. decembra 2010 číslo 3297-2010-BA **neprijať** zákon z 8. decembra 2010, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, **vrátený prezidentom Slovenskej republiky** na opätovné prerokovanie Národnou radou Slovenskej republiky (tlač 202) ako **celok,**

1. pripomienky prezidenta republiky **k čl. I, k čl. VII, k čl. X** uvedené v rozhodnutí z 23. decembra 2010 číslo 3297-2010-BA;

**B. o d p o r ú č a**

Národnej rade Slovenskej republiky

1. **neschváliť** návrh prezidenta – neprijať zákon ako celok,

2. **schváliť** zákon z 8. decembra 2010, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, **vrátený prezidentom Slovenskej republiky** na opätovné prerokovanie Národnou radou Slovenskej republiky v znení **pripomienok prezidenta republiky:**

**K čl. I:**

1. V 47. bode v nadpise sa slová „od 1. januára 2011“ nahrádzajú slovami „od 1. mája 2011“.
2. V 47. bode v § 151p sa slová „do 1. januára 2011“ nahrádzajú slovami „do 1. mája 2011“ a slová „k 1. januáru 2011“ sa nahrádzajú slovami „k 1. máju 2011“.
3. V 47. bode v § 151q sa slová „pred 1. januárom 2011“ nahrádzajú slovami „pred 1.májom 2011“, slová „po 1. januári 2011“ nahrádzajú slovami „po 1. máji 2011“ a slová „1. júla 2011“ sa nahrádzajú slovami „1. novembra 2011“.
4. V 47. bode v § 151r sa slová „do 28. februára 2011“ nahrádzajú slovami „do 31. júla 2011“.
5. V 47. bode v § 151s sa slová „k 31. decembru 2010“ nahrádzajú slovami „k 30. aprílu 2011“ a slová „od 1. januára 2011“ sa nahrádzajú slovami „od 1. mája 2011“.
6. V 47. bode v § 151t sa slová „pred 1. januárom 2011“ nahrádzajú slovami „pred 1. májom 2011“, slová „do 31. decembra 2010“ sa nahrádzajú slovami „do 30. apríla 2011“, slová „po 31. decembri 2010“ sa nahrádzajú slovami „po 30. apríli 2011“ a slová „do 15. januára 2011“ sa nahrádzajú slovami „do 31. mája 2011“;

3. **neschváliť** pripomienku prezidenta republiky:

**K čl. I**

g) V 47. bode § 151u znie:

„§ 151u

(1) Na právne vzťahy justičného čakateľa, ktorý sa stal justičným čakateľom podľa predpisov účinných pred 1. májom 2011, sa vzťahujú tieto predpisy.

(2) Voľné miesto sudcu určené ministrom podľa osobitného zákona možno obsadiť justičným čakateľom, ktorý sa stal justičným čakateľom podľa predpisov účinných pred 1. májom 2011; na tohto justičného čakateľa sa nepoužije § 28 ods. 1. Ak voľné miesto možno obsadiť viacerými justičnými čakateľmi, ktorí sa stali justičnými čakateľmi podľa predpisov účinných pred 1. májom 2011, predseda súdu vyhlasuje výberové konanie iba pre týchto justičných čakateľov.“;

**C. p o v e r u j e**

spravodajkyňu, poslankyňu Národnej rady Slovenskej republiky **Janu Dubovcovú,** aby podľa § 80 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov informovala o výsledku rokovania výboru a aby odôvodnila návrh a stanovisko gestorského výboru k návrhu zákona.

Radoslav Procházka

predseda výboru

overovatelia výboru:

Jana Dubovcová

Róbert Madej